open-index/open-wikipedia-markdown huggingface dataset:
পূজা চেরি

**পূজা চেরি রায়** (জন্ম: ২০ আগস্ট ২০০২) একজন  বাংলাদেশী চলচ্চিত্র অভিনেত্রী এবং মডেল। ২০১২ সালের *[[ভালোবাসার রঙ]]* চলচ্চিত্রে শিশু অভিনেত্রী হিসেবে আত্মপ্রকাশ করেন । ২০১৮ সালে *[[নূর জাহান (চলচ্চিত্র)|নূর জাহান]]*-এর মাধ্যমে বড় পর্দায় প্রধান ভূমিকায় আত্মপ্রকাশ করেন। তিনি *[[পোড়ামন ২]]* (২০১৮) চলচ্চিত্রের জন্য তিনটি এবং *[[গলুই]]* (২০২২), *[[জ্বীন (চলচ্চিত্র)|জ্বীন]]* (২০২৩) ও *[[লিপস্টিক (২০২৪-এর চলচ্চিত্র)|লিপস্টিক]]* (২০২৪) চলচ্চিত্রে অভিনয় করে তিনটিসহ মোট ছয়টি মেরিল-প্রথম আলো পুরস্কারের মনোনয়ন লাভ করেন এবং প্রথমোক্ত চলচ্চিত্রের জন্য তারকা জরিপে সেরা চলচ্চিত্র অভিনেত্রী বিভাগে পুরস্কার অর্জন করেন। 

## প্রারম্ভিক জীবন ও শিক্ষা
পূজা চেরি ২০০০ সালের ২০শে আগস্ট খুলনার গাজীরহাটে জন্মগ্রহণ করেন। তিনি মগবাজার গার্লস হাই স্কুল থেকে তার মাধ্যমিক শিক্ষা শেষ করেন, বিজনেস স্টাডিজ গ্রুপ থেকে ২০১৯ সালে তার মাধ্যমিক স্কুল সার্টিফিকেট (এসএসসি) পরীক্ষায় উত্তীর্ণ হন। তিনি ২০২১-২২ সালে সিদ্ধেশ্বরী কলেজ থেকে আর্টস গ্রুপ থেকে তার উচ্চ মাধ্যমিক সার্টিফিকেট পরীক্ষা সম্পন্ন করেন।

## কর্মজীবন
২০১১ সালে মনের ঘরে বসত করে চলচ্চিত্রে শিশু অভিনেত্রী হিসেবে আত্মপ্রকাশ করলেও তার সব দৃশ্য মুছে ফেলা হয়। বেশ কয়েকটি বিজ্ঞাপনেও কাজ করার পরে জাজ মাল্টিমিডিয়ার ছবি *[[ভালোবাসার রঙ]]* (২০১২) এর মাধ্যমে তার অভিষেক হয়। ২০১৮ সালে তিনি *[[নূর জাহান (চলচ্চিত্র)|নূর জাহান]]*-এর মাধ্যমে প্রধান ভূমিকায় আত্মপ্রকাশ করেন। একই বছর তিনি *[[পোড়ামন ২]]* (২০১৮) চলচ্চিত্রে অভিনয় করে জনপ্রিয়তা অর্জন করেন এবং তারকা জরিপে সেরা চলচ্চিত্র অভিনেত্রী ও সেরা নবাগত অভিনয়শিল্পী এবং সমালোচক শাখায় সেরা চলচ্চিত্র অভিনেত্রী বিভাগে তিনটি মনোনয়ন লাভ করেন এবং তারকা জরিপে সেরা চলচ্চিত্র অভিনেত্রী বিভাগে পুরস্কার অর্জন করেন। এছাড়া তিনি একই বছর *[[দহন (২০১৮-এর চলচ্চিত্র)|দহন]]* চলচ্চিত্রে অভিনয় করে সেরা অভিনেত্রী বিভাগে সিজেএফবি পারফরম্যান্স পুরস্কারের মনোনয়ন লাভ করেন।

## চলচ্চিত্রের তালিকা

### কেন্দ্রীয় চরিত্রে

### শিশু শিল্পী হিসেবে

### ওয়েব ধারাবাহিক

## পুরস্কার ও মনোনয়ন

## তথ্যসূত্র



## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:দিঘলিয়া উপজেলার ব্যক্তি
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী শিশু অভিনেত্রী
বিষয়শ্রেণী:বাংলাদেশী হিন্দু
বিষয়শ্রেণী:সেরা চলচ্চিত্র অভিনেত্রী বিভাগে মেরিল-প্রথম আলো পুরস্কার বিজয়ী
বিষয়শ্রেণী:সিজেএফবি পারফরম্যান্স পুরস্কার বিজয়ী
বিষয়শ্রেণী:খুলনা বিভাগের অভিনেত্রী
বিষয়শ্রেণী:খুলনা জেলার অভিনয়শিল্পী
বিষয়শ্রেণী:ঢাকার অভিনেত্রী
ঢাকা পাওয়ার ডিস্ট্রিবিউশন কোম্পানি লিমিটেড

**ঢাকা পাওয়ার ডিস্ট্রিবিউশন কোম্পানি লিমিটেড** (ডিপিডিসি) হল বাংলাদেশের একটি সরকারি মালিকানাধীন বিদ্যুৎ কোম্পানি। এটি বাংলাদেশ সরকারের বিদ্যুৎ, জ্বালানি ও খনিজ সম্পদ মন্ত্রণালয়ের বিদ্যুৎ বিভাগের অধীন এবং এটি প্রধানত ঢাকা দক্ষিণ সিটি কর্পোরেশন ও নারায়নগঞ্জ শহর এলাকায় বিদ্যুৎ পরিসেবা প্রদান করে। এর সদরদপ্তর ঢাকায় অবস্থিত।

## ইতিহাস
ঢাকা পাওয়ার ডিস্ট্রিবিউশন কোম্পানি লিমিটেড (ডিপিডিসি) ২৫ অক্টোবর ২০০৫ সালে ১৯৯৪ সালে'র কোম্পানি আইন অনুযায়ী গঠিত হয়। ২০০৭ সাল থেকে ডিপিডিসি তার গ্রাহকদের বিদ্যুৎ সেবা দিয়ে আসছে। ২০০৮ সালে ডিপিডিসি ঢাকা বিদ্যুৎ বিতরণ কর্তৃপক্ষ-ডেসার সকল সম্পদ ও দায় নিয়ে নতুনভাবে বাণিজ্যিক কার্যক্রম শুরু করে। এর সকল শেয়ারের মালিক সরকার।

## রূপকল্প ও অভিলক্ষ্য
**রূপকল্প** :
* তথ্যপ্রযুক্তি ও উদ্ভাবনী কার্যক্রমের মাধ্যমে ডাটা-কেন্দ্রিক অবকাঠামো নির্মাণ, নবায়নযোগ্য বিদ্যুৎ খাতের উন্নয়ন, প্রাতিষ্ঠানিক দক্ষতা ও সক্ষমতা বৃদ্ধি এবং নির্ভরযোগ্য, প্রতিযোগিতামূলক বিদ্যুৎ সরবরাহ করে গ্রাহকগণের সন্তুষ্টি অর্জন ও দেশের সেরা বিদ্যুৎ সংস্থা হওয়া।
**অভিলক্ষ** :
* নির্ভরযোগ্য বিদ্যুৎ সরবরাহের জন্য ডিপিডিসি’র সর্বস্তরের পরিচালনা পদ্ধতি ডাটা-কেন্দ্রিক বিগ ডাটা মানসিকতায় পরিবর্তন করা।
* উপকেন্দ্র ও বিতরণ লাইনের প্রতিটি ডিভাইস এবং মিটারিং এর সর্বক্ষেত্রে টু-ওয়ে কমিউনিকেশনসহ ডাটা-কেন্দ্রিক অবকাঠামো পরিচালনা ও রক্ষণাবেক্ষণের জন্য রি-ট্রেইনিং ও ফ্রেস রিক্রুইটমেন্ট করা।
* দেশের ও কোম্পানির প্রচলিত আইন ও বিধি প্রতিপালন এবং নির্দেশনা যথাযথ অনুসরণের মাধ্যমে সকল স্টেইকহোল্ডারের কাছে ডিপিডিসি-কে স্বচ্ছ ও জবাবদিহিতামূলক প্রতিষ্ঠানে পরিণত করা।

## তথ্যসূত্র

## বহিঃসংযোগ

বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশের বিদ্যুৎ বিতরণ কোম্পানি
বিষয়শ্রেণী:ঢাকা ভিত্তিক কোম্পানি
বিষয়শ্রেণী:বাংলাদেশের বিদ্যুৎ কোম্পানি
বব বারবার

**রবার্ট উইলিয়াম বব বারবার** (; জন্ম: ২৬ সেপ্টেম্বর, ১৯৩৫) ম্যানচেস্টারের উইদিংটন এলাকায় জন্মগ্রহণকারী বিখ্যাত ও সাবেক ইংরেজ ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৬৯ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে কেমব্রিজ বিশ্ববিদ্যালয়, ল্যাঙ্কাশায়ার ও ওয়ারউইকশায়ারের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও লেগ ব্রেক ও গুগলি বোলিংয়ে পারদর্শিতা দেখিয়েছেন **বব বারবার**।

## প্রথম-শ্রেণীর ক্রিকেটে অংশগ্রহণ
রুথিন স্কুলে অধ্যয়নরত অবস্থায় অসাধারণ ক্ষুদে ক্রিকেটারের মর্যাদা লাভ করেছেন। ১৯৫৫ সালে কেমব্রিজ বিশ্ববিদ্যালয়ের পক্ষে প্রথম খেলতে নামেন। তবে, শুরুতে তাকে বেশ হোচট খেতে হয়েছিল। ১৯৫৯ সালে প্রথমবারের মতো সহস্রাধিক রান তুলতে সক্ষম হন। এরপর তাকে ল্যাঙ্কাশায়ারের অধিনায়কের দায়িত্বভার অর্পণ করা হয়েছিল।

কমিটির হস্তক্ষেপ ও আয়োজক দলের দর্শকদের উত্যক্ততার কারণে বারবার তার সেরা খেলা উপহার দিতে পারছিলেন না। বিশেষ করে টেস্টে অংশগ্রহণকারী লেগ স্পিনার টমি গ্রীনহাউ এবং গ্রীভস ও বুথের ন্যায় অল-রাউন্ডারের কারণে লেগ স্পিনার হতে পারেননি। এরফলে, দলে অন্তর্ভূক্তিতে তাকে বেশ কঠিন পরিস্থিতির মুখোমুখি হতে হয়। ১৯৬২ সালে জো ব্ল্যাকলেজের স্থলাভিষিক্ত হন তিনি।

ওয়ারউইকশায়ারে যোগদানের পর বারবার তার প্রিয় শটগুলো খেলতে থাকেন ও ইংল্যান্ডের পক্ষে নিয়মিতভাবে উদ্বোধনী ব্যাটসম্যান হিসেবে খেলেন।

## টেস্ট ক্রিকেট
সমগ্র খেলোয়াড়ী জীবনে ইংল্যান্ড দলের পক্ষে ২৮ টেস্টে অংশগ্রহণ করেছেন বব বারবার।
১৯৬৫-৬৬ মৌসুমের অ্যাশেজ সিরিজে ব্যক্তিগত সেরা ইনিংসটি উপহার দেন। সিডনিতে অনুষ্ঠিত সফরকারী ইংল্যান্ডের বিপক্ষে সিরিজের তৃতীয় টেস্টে সিডনি ক্রিকেট গ্রাউন্ডে খেলোয়াড়ী জীবনের একমাত্র সেঞ্চুরিটি করেন। ২৫৫ বলে ১৮৫ রান তুলেন তিনি। এ সময় প্রথম উইকেট জুটিতে জিওফ বয়কটের সাথে ২৩৪ রানের জুটি গড়েন। অদ্যাবধি অ্যাশেজ টেস্টের উদ্বোধনী দিনে যে-কোন ইংরেজ ক্রিকেটারের সর্বোচ্চ রানরূপে স্বীকৃত।

১৯৬৭ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।

## অবসর
১৯৬৯ সালে কাউন্টি ক্রিকেট থেকে অবসরের ঘোষণা করেন বব বারবার। তবে, ১৯৭১ সাল পর্যন্ত জন প্লেয়ার লিগে অংশ নেন। জিলেট কাপের শুরুর দিকে দক্ষতা দেখাতে শুরু করলেও ৪০-ওভারের খেলায় খুব কমই সাড়া জাগাতে পেরেছেন। অবসরকালীন ব্যবসায়ে মনোনিবেশ ঘটান ও সুইজারল্যান্ডে বসবাস করতে থাকেন।

## তথ্যসূত্র

## আরও পড়ুন
* *[[Wisden]]*. Editions for 1961, 62 and 63
* *[[Playfair Cricket Monthly]]* 1965

## বহিঃসংযোগ
* 
* 

বিষয়শ্রেণী:১৯৩৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৪৬ থেকে ১৯৬৮ সময়কালীন ইংরেজ ক্রিকেটার
বিষয়শ্রেণী:কেমব্রিজ বিশ্ববিদ্যালয়ের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:চেশায়ারের ক্রিকেটার
বিষয়শ্রেণী:জেন্টলম্যানের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:ল্যাঙ্কাশায়ার ক্রিকেট অধিনায়ক
বিষয়শ্রেণী:টি. এন. পিয়ার্স একাদশের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
হিমা দাস

**হিমা দাস** (), (জন্ম ৯ জানুয়ারি ২০০০) একজন ভারতীয় অ্যাথলিট। তিনিই ভারতের প্রথম অ্যাথলিট যিনি যে কোনও পর্যায়ের বিশ্ব চ্যাম্পিনশিপের ট্র‌্যাক ইভেন্টে সোনা জিতেছেন। ২০১৮ সালের অনূর্ধ্ব ২০ জুনিয়র বিশ্ব চ্যাম্পিয়নশিপ, ফিনল্যান্ডের ট্যামপেয়ারে, মহিলাদের ৪০০ মিটারে স্বর্ণ পদক জিতে নিতে সময় নিয়েছেন ৫১.‌৪৬ সেকেন্ড। ২০১৮ জাকার্তা, এশিয়ান গেমসে তিনি মহিলাদের ৪০০ মিটারে রৌপ্য পদক এবং মহিলাদের ৪ x 8০০ মিটারে রিলে ও ৪*৪০০ মিটার মিশ্র রিলেতে স্বর্ণ পদক জিতেছেন।

## প্রাথমিক জীবন
হিমা ২০০০ সালের ৯ জানুয়ারি অসমের নগাঁও জেলার ধিং গ্রামে জন্ম গ্রহণ করেন। তার পিতা রনজিৎ দাস এবং মাতা জোনালি দাস। তিনি তাদের ষষ্ঠ এবং কনিষ্ঠতম সন্তান। তার পিতা একজন চাষি। তিনি ছোটবেলা থেকেই খেলাধুলা ভালো বাসতেন, প্রথমে ফুটবল দিয়ে শুরু, স্থানীয় ছেলেদের সাথে খেলতেন, তারপর একদিন এক স্থানীয় কোচ পরামর্শ দেন অ্যাথলেটিক্স গ্রহণ করার জন্য। সেই শুরু, আর পিছনে তাকাতে হয়নি।

শীঘ্রই, এক আন্তঃ জেলা প্রতিয়োগিতায়, তিনি ১০০ এবং ২০০ মিটারে স্বর্ণ পদক জিতে নেন।  সেখানে, তাকে এক যুব কল্যাণ অধিদপ্তরের অ্যাথলেটিক্সের কোচ, নিপন দাস দেখতে পান এবং তার কথায়, "হিমা সস্তা স্পাকিস পরে হাওয়ার মত দৌড়েছিলেন, এমন প্রতিভা তিনি আগে কখনো দেখেননি।" নিপন দাস ঠিক করেন হিমাকে কোচিং করাবেন, তিনি হিমার পিতাকে বোঝান যে হিমার অ্যাথলেটিক্সকে ভবিষ্যৎ আছে এবং তিনি যেন হিমাকে তার গ্রাম থেকে ১৪০ কিলোমিটার দূরে গুয়াহাটিতে স্থানান্তর করার অনুমতি দেন যাতে হিমা অ্যাথলেটিক্সকে উন্নতি করতে পারে এবং অবশেষে হিমার পিতা সম্মতি দেন।

হিমা সারুজাই স্পোর্টস কমপ্লেক্সের কাছাকাছি একটি ভাড়াটে বাসস্থানে থাকবার জন্য ব্যবস্থা করে দেন তার কোচ নিপন দাস এবং তিনি অবশেষে রাষ্ট্র একাডেমীতে হিমাকে ভর্তি নেওয়ার জন্য আর্জি জানান, 
যেহেতু একাডেমীতে শুধু বক্সিং এবং ফুটবল শেখানো হত, অ্যাথলেটিকদের জন্য কোন পৃথক উইং ছিল না, কিন্তু কর্মকর্তারা হিমার পারফরম্যান্স দেখার পর তাকে ভর্তি নেন। কোচ নিপন দাসের সহযোগিতায় এবং নিজের চেষ্টার ফলে আজ তিনি কিছু করে দেখাতে পেরেছেন।

## আন্তর্জাতিক প্রতিযোগিতা

## তথ্যসূত্র

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আসামের মল্লক্রীড়াবিদ
বিষয়শ্রেণী:ভারতীয় নারী স্প্রিন্টার
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:নগাঁও জেলার ব্যক্তি
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:অর্জুন পুরস্কার প্রাপক
বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:আসামের নারী ক্রীড়াবিদ
বিষয়শ্রেণী:ইউনিসেফের শুভেচ্ছাদূত
বিষয়শ্রেণী:মল্লক্রীড়ায় ডোপিং মামলা
বিষয়শ্রেণী:২১শ শতাব্দীর ভারতীয় নারী ক্রীড়াবিদ
সবচেয়ে বেশি টুর্নামেন্ট জয়ী টেনিস খেলোয়াড়ের তালিকা (নারী)

সবচেয়ে বেশি টুর্নামেন্ট জয়ী টেনিস তারকা (পুরুষ ও নারী উভয়ের মধ্যে) হলেন চেকোশ্লোভাকিয়া-যুক্তরাষ্ট্রের মার্টিনা নাভ্রাতিলোভা (১৬৭)। তবে উন্মুক্ত যুগের আগের পরিসংখ্যান হিসাব করলে দেখা যায়, অস্ট্রেলিয়ার মার্গারেট কোর্ট-র জেতা টুর্নামেন্টের সংখ্যা সর্বাধিক (১৯২)। নিচে সর্বাধিক টুর্নামেণ্ট জয়ী নারী টেনিস খেলোয়াড়দের তালিকা দেওয়া হলঃ
## তালিকা
***কমপক্ষে ৫টি টুর্নামেন্ট জয়ীদেরই শুধুমাত্র অন্তর্ভুক্ত করা হয়েছে

## তথ্যসূত্র

বিষয়শ্রেণী:টেনিস টুর্নামেন্ট
রেড বাটন্স

**রেড বাটন্স** (; জন্ম: **অ্যারন চোয়াট**; ৫ ফেব্রুয়ারি ১৯১৯ - ১৩ জুলাই ২০০৬) ছিলেন একজন মার্কিন অভিনেতা ও কৌতুকাভিনেতা। তিনি ১৯৫২ সালে সিবিএস চ্যানেলে প্রচারিত *দ্য রেড বাটন্স শো* দিয়ে পরিচিতি লাভ করেন। ১৯৫৭ সালের *[[সায়োনারা]]* চলচ্চিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন।

## প্রারম্ভিক জীবন
রেড বাটন্স ১৯১৯ সালের ৫ই ফেব্রুয়ারি নিউ ইয়র্ক সিটিতে এক ইহুদি পরিবারে জন্মগ্রহণ করেন। তার জন্মনাম অ্যারন চোয়াট। তার মাতা সোফি (জন্মনাম: বেকার) ও পিতা মাইকেল চোয়াট। অ্যারন চোয়াট ছিলেন তার পিতামাতার তিন সন্তানের মধ্যে দ্বিতীয়। তিনি নিউ ইয়র্ক সিটির লোয়ার ইস্ট সাইডের থার্ড স্ট্রিটে বেড়ে ওঠেন। পরে তারা স্বপরিবারে ব্রনক্সে চলে যান এবং তিনি সেখানে ইভান্ডার চাইল্ডস হাই স্কুলে পড়াশুনা করেন। ১২ বছর বয়সে তিনি ফক্স করোনা থিয়েটারে "লিটল স্কিপি" চরিত্রে অভিনয় করে একটি প্রতিযোগিতায় জয়লাভ করেন। ১৬ বছর বয়সে তিনি ব্রনক্সের সিটি আইল্যান্ডের রায়ান্স ট্যাভার্নের এক বেলহপে চাকুরি পান। তার লাল চুল ও বেলহপ উর্দির বোতামের জন্য ঐকতান বাদকদলের প্রধান চার্লস "ডিন্টি" মুর তাকে "রেড বাটন্স" নামে ডাকতেন। তিনি পরবর্তীতে এই নামটিই তার কর্মজীবনে ব্যবহার করেন।

## কর্মজীবন
১৯৫৭ সালে তিনি *[[সায়োনারা]]* ছবিতে মার্লোন ব্র্যান্ডোর সাথে অভিনয় করেন। এতে তাকে মার্কিন বৈমানিক জো কেলি চরিত্রে দেখা যায়, যিনি কোরীয় যুদ্ধের সময় জাপানের কোবে অবস্থান করেন এবং কাৎসুমি নামে একজন জাপানি নারীকে বিয়ে করেন, কিন্তু তাকে মার্কিন যুক্তরাষ্ট্রে নিয়ে আসতে বাধার সম্মুখীন হন। কেলি চরিত্রে তার স্পর্শকাতর অভিনয় দর্শক ও সমালোচকদের মুগ্ধ করে। বাটন্স তার এই কাজের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯১৯-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন কৌতুকাভিনেতা
বিষয়শ্রেণী:দ্বিতীয় বিশ্বযুদ্ধের মার্কিন সামরিক কর্মকর্তা
বিষয়শ্রেণী:নিউ ইয়র্কের অভিনেতা
বিষয়শ্রেণী:নিউ ইয়র্কের কৌতুকাভিনেতা
বিষয়শ্রেণী:মার্কিন ইহুদি অভিনেতা
বিষয়শ্রেণী:মার্কিন ইহুদি কৌতুকাভিনেতা
বিষয়শ্রেণী:মার্কিন কৌতুকাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:ম্যানহাটনের ব্যক্তি
বিষয়শ্রেণী:২০শ শতাব্দীর মার্কিন কৌতুকাভিনয়শিল্পী
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:২১শ শতাব্দীর মার্কিন কৌতুকাভিনয়শিল্পী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন সঙ্গীতশিল্পী
বিষয়শ্রেণী:মার্কিন মঞ্চ অভিনেতা
বিষয়শ্রেণী:নিউ ইয়র্ক শহরের অভিনেতা
দক্ষিণ আঞ্চলিক পরিষদ

**দক্ষিণ আঞ্চলিক পরিষদ** হল একটি আঞ্চলিক পরিষদ যা অন্ধ্রপ্রদেশ, কর্ণাটক, কেরালা, পুদুচেরি, তামিলনাড়ু এবং তেলেঙ্গানা রাজ্য ও কেন্দ্রশাসিত অঞ্চলসমূহকে অন্তর্ভুক্ত করে।

আন্দামান ও নিকোবর দ্বীপপুঞ্জ, লক্ষ্মদ্বীপ কোন আঞ্চলিক পরিষদের সদস্য নয়।  তবে তারা দক্ষিণ আঞ্চলিক পরিষদে বর্তমানে বিশেষ আমন্ত্রিত সদস্য।

রাজ্যগুলিকে ছয়টি অঞ্চলে শ্রেণীবদ্ধ করে আঞ্চলিক পরিষদ গঠন করা হয় যাতে এই রাজ্যেগুলির মধ্যে সহযোগিতা বৃদ্ধির জন্য একটি উপদেষ্টা পরিষদ থাকে। রাজ্য পুনর্গঠন আইন, ১৯৫৬-এর অংশ-৩-এর মাধ্যমে পাঁচটি আঞ্চলিক পরিষদ স্থাপন করা হয়েছিল। পরে আঞ্চলিক পরিষদ আইন, ১৯৭১ দ্বারা উত্তর-পূর্ব আঞ্চলিক পরিষদ গঠিত হয়।

নিচে অন্য আঞ্চলিক পরিষদের নাম দেয়া হল:

## আরও দেখুন
* উত্তর আঞ্চলিক পরিষদ
* উত্তর-পূর্ব আঞ্চলিক পরিষদ
* মধ্য আঞ্চলিক পরিষদ
* পূর্ব আঞ্চলিক পরিষদ
* পশ্চিম আঞ্চলিক পরিষদ
## তথ্যসূত্র

বিষয়শ্রেণী:ভারতের অঞ্চল
ক্রোমওএস

**ক্রোমওএস** () পূর্বে **ক্রোম ওএস** হচ্ছে গুগল-কর্তৃক উন্নয়নকৃত একটি অপারেটিং সিস্টেম  যেটি লিনাক্স কার্নেলের উপর ভিত্তি করে নির্মিত এবং প্রধান ব্যবহারকারী ইন্টারফেস হিসাবে গুগল ক্রোম ব্যবহার করে। ফলাফলস্বরূপ, ক্রোমওএস গুগলের ওয়েব এপ্লিকেশন সাপোর্ট করে।

জুলাই ২০০৯-এ গুগল এ প্রকল্পের ঘোষণা দেয়, এটাকে একটি অপারেটিং সিস্টেম ধরে যেটায় এপ্লিকেশন এবং ব্যবহারকারীর তথ্য ক্লাউডে জমা রাখেঃ  ক্রোম ওএস তাই প্রধানত ওয়েব এপ্লিকেশন চালায়। একই বছরের নভেম্বরে সোর্স কোড এবং একটি পাবলিক ডেমো আসে। প্রথম ক্রোম ওএস ল্যাপটপ-ক্রোমবুক আসে মে ২০১১তে। প্রাথমিক ক্রোমবুকগুলোর শিপমেন্ট করে স্যামসাং ও এসার জুলাই ২০১১তে।

ক্রোম ওএসে একটি অংশভূক্ত ফাইল ম্যানেজার, মিডিয়া প্লেয়ার রয়েছে। এটা ক্রোম এপ্লিকেশন সাপোর্ট করে, যেটা ন্যাটিভ এপ্লিকেশন ও ডেস্কটপে রিমোট এক্সেস একত্রিত করে। অ্যান্ড্রয়েড এপ্লিকেশন ক্রোমবুকের জন্যে এভেইলএবল হওয়া শুরু  ২০১৪ সাল থেকে, এবং ২০১৬ সালে, গুগল প্লে স্টোরেই প্রবেশের অনুমতি পায় ক্রোমওএস।

ক্রোম ওএস শুধু গুগলের প্রস্তুতকারক সহযোগীদের যন্ত্রেই পূর্ব ইন্সটল করা থাকে। একটি সমতূল্য  ওপেন সোর্স বিনিময় আছে, যার নাম ক্রোমিয়াম ওএস, যা সোর্স কোড থেকে কম্পাইল করা যায়।

## উন্মুক্ত উৎস
ক্রোম ওএস আংশিকভাবে মুক্ত সোর্স ক্রোমিয়াম ওএস প্রকল্পের অধীনে উন্নয়ন করা হয়। অন্যান্য ওপেন সোর্স প্রকল্পের মত ডেভেলপাররা ক্রোমিয়াম ওএসে প্রয়োজনীয় সম্পাদনা করে তাদের নিজস্ব সংস্করণ বানাতে পারেন। অন্যদিকে ক্রোমও এস শুধু গুগল ও তার অংশীদারদের দ্ধারা সাপোর্ট করা হয়, এবং এ অপারেটিং সিস্টেম চালানোর উদ্দেশ্যে বানানো হার্ডওয়্যারেই চলে। ক্রোমওএস নিজে থেকেই সর্বশেষ সংস্করণে হালনাগাদ হয়, যেটা ক্রোমিয়াম ওএস হয় না।

## তথ্যসূত্র

## বহিঃসংযোগ

* Official website
* Official blog
* Release blog
* Chromium OS project page
* 
* Google Chrome OS Live Webcast; November 19, 2009

বিষয়শ্রেণী:২০১১-এর সফটওয়্যার
বিষয়শ্রেণী:গুগল অপারেটিং সিস্টেম
বিষয়শ্রেণী:গুগল ক্রোম
বিষয়শ্রেণী:গুগল
বিষয়শ্রেণী:লিনাক্স কার্নেল-ভিত্তিক অপারেটিং সিস্টেম
বিষয়শ্রেণী:এক্স৮৬ অপারেটিং সিস্টেম
বিষয়শ্রেণী:সিস্টেমডি ছাড়া লিনাক্স ডিস্ট্রিবিউশনসমূহ
বিষয়শ্রেণী:এআরএম অপারেটিং সিস্টেম
বিষয়শ্রেণী:মোবাইল অপারেটিং সিস্টেম
বিষয়শ্রেণী:ট্যাবলেট অপারেটিং সিস্টেম
বিষয়শ্রেণী:লিনাক্স ডিস্ট্রিবিউশন
কাইজেন

থাম্ব|কাঞ্জিতে কাইজেন
 শব্দটি জাপানি ভাষায় উন্নয়ন বুঝানোর জন্যে ব্যবহৃত হয়। ব্যবসায়ে কাইজেন সমস্ত কার্যক্রম ও সমস্ত কর্মীদের চলমান উন্নয়ন কার্যক্রমকে বুঝায়। এটা প্রক্রিয়ার উপরেও প্রযোজ্য, যেমন ক্রয় এবং লজিস্টিক, যেটা ক্রস অর্গানাইজেশনাল বাউন্ডারিকে একত্র করে।
এটা হেলথকেয়ার সাইকোথেরাপি, লাইফ-কোচিং, সরকার, ব্যাংকিং, এবং অন্যান্য অনেক কিছুর উপর প্রয়োগ করা হয়েছে।

## তথ্যসূত্র

বিষয়শ্রেণী:কৃচ্ছতামূলক শিল্পোৎপাদন
বাংলাদেশ ভবন

**বাংলাদেশ ভবন** ভারতের পশ্চিমবঙ্গের বিশ্বভারতী বিশ্ববিদ্যালয়ের ক্যাম্পাসে অবস্থিত। বাংলাদেশ ও ভারত—দুই দেশের শিল্পকলা, ভাষা, সংস্কৃতি, ইতিহাসের মেলবন্ধন অটুট রাখা এবং শিক্ষা বিষয়ক অধ্যয়ন ও গবেষণা করার লক্ষ্যে বাংলাদেশ সরকারের উদ্যোগে ও অর্থায়নে এই ভবনটি প্রতিষ্ঠা করা হয়।

## উদ্বোধন
২৫ মে ২০১৮ ভারতীয় সময় দুপুর সাড়ে ১২টায় বাংলাদেশের প্রধানমন্ত্রী শেখ হাসিনা, ভারতের প্রধানমন্ত্রী নরেন্দ্র মোদী এবং পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের উপস্থিতিতে বাংলাদেশ ভবন উদ্বোধন করা হয়।

## বাংলাদেশ ভবনের বর্ণনা
বাংলাদেশের অর্থায়নে নির্মিত ৪১০০ বর্গ মিটারের বাংলাদেশ ভবনে রয়েছে দুটি সেমিনার হল, একটি গ্রন্থাগার, একটি জাদুঘর, একটি শিক্ষা কেন্দ্র, একটি ক্যাফেটারিয়া এবং ৪৫৩ আসন বিশিষ্ট একটি অত্যাধুনিক মিলনায়তন।

লাইব্রেরিতে থাকছে সাহিত্য, সংস্কৃতি, ইতিহাস, বাংলাদেশের মুক্তিযুদ্ধ ও ভারতের স্বাধীনতার ইতিহাস এবং বাংলাদেশ ও ভারতের মধ্যকার সম্পর্ক সম্পর্কিত গ্রন্থ।

জাদুঘরটি ৪টি জোনে বিভক্ত। শুরু হয়েছে উয়ারি বটেশ্বরে প্রাপ্ত ২৫০০ হাজার বছর পুরনো সভ্যতার নিদর্শন দিয়ে। শেষে রয়েছে ৭১-এর মুক্তিযুদ্ধ।
মাঝের অনেকটা সময় জুড়ে রবীন্দ্রনাথ প্রসঙ্গ। প্রত্নতাত্ত্বিক নিদর্শন যেমন রয়েছে, তেমনই আছে অতি দুর্লভ কিছু ছবি, বাংলাদেশ জাতীয় জাদুঘরে সংরক্ষিত নানা প্রত্ন নিদর্শনের অনুকৃতি। প্রত্নতাত্ত্বিক নিদর্শনগুলির মধ্যে উয়ারি বটেশ্বরে প্রাপ্ত প্রত্ন নিদর্শন যেমন আছে, তেমনই আছে ৬ষ্ঠ-৭ম শতকের পোড়ামাটির কাজ, ১৬শ শতকের নক্সাখচিত ইট প্রভৃতি। রয়েছে পাহাড়পুর, মহাস্থানগড়ের নানা নিদর্শন, দেবদেবীদের মূর্তি। কোনটা পোড়ামাটির, কোনটি ধাতব। মাঝখানে সুলতানি এবং ব্রিটিশ শাসনামলও এসেছে জাদুঘরটিতে রাখা নানা প্যানেলে। ঢাকার জাতীয় জাদুঘর থেকে আনা বেশ কিছু মুদ্রাও রয়েছে।

১৮.০৯.১৮ তারিখে বাংলাদেশ ভবন সর্বসাধারণের জন্য খুলে দেয়া হয়।

## তথ্যসূত্র

বিষয়শ্রেণী:বাংলাদেশ–ভারত সম্পর্ক
বিষয়শ্রেণী:শিল্পকলা
বিষয়শ্রেণী:স্থাপত্য
বিষয়শ্রেণী:বিশ্বভারতী বিশ্ববিদ্যালয়
পূর্ব আঞ্চলিক পরিষদ

**পূর্ব আঞ্চলিক পরিষদ** হল একটি আঞ্চলিক পরিষদ, যার মধ্যে বিহার, ঝাড়খণ্ড, ওড়িশা ও পশ্চিমবঙ্গ রাজ্য অন্তর্ভুক্ত।

রাজ্যগুলিকে ছয়টি অঞ্চলে দলভুক্ত করে আঞ্চলিক পরিষদ গঠন করা হয় যাতে এই রাজ্যেগুলির মধ্যে সহযোগিতা বৃদ্ধির জন্য একটি উপদেষ্টা পরিষদ থাকে। রাজ্য পুনর্গঠন আইন, ১৯৫৬-এর অংশ-৩-এর মাধ্যমে পাঁচটি আঞ্চলিক পরিষদ স্থাপন করা হয়েছিল। উত্তর-পূর্ব ভারতের রাজ্যগুলির বিশেষ সমস্যাগুলি উত্তর-পূর্ব পরিষদ দ্বারা সুরাহা করা হয়, যা উত্তর-পূর্ব আঞ্চলিক পরিষদ আইন, ১৯৭১ দ্বারা গঠিত হয়।

অন্য আঞ্চলিক পরিষদগুলি নিম্নরূপ:

## আরও দেখুন
* উত্তর আঞ্চলিক পরিষদ
* উত্তর-পূর্ব আঞ্চলিক পরিষদ
* মধ্য আঞ্চলিক পরিষদ
* দক্ষিণ আঞ্চলিক পরিষদ
* পশ্চিম আঞ্চলিক পরিষদ

## তথ্যসূত্র

বিষয়শ্রেণী:ভারতের অঞ্চল
সনি এক্সপেরিয়া এক্সজেড ২ প্রিমিয়াম

**সনি এক্সপেরিয়া এক্সজেট ২ প্রিমিয়াম** একটি অ্যান্ড্রয়েড স্মার্টফোন যার প্রস্তুতকারক ও বাজারজাতকারক সনি। সনি এক্সপেরিয়া এক্স ধারার অংশ হিসাবে, যন্ত্রটি এপ্রিল ১৬, ২০১৮ সালে ঘোষিত হয়  একঅটি ৪কে এইচডিআর ডিসপ্লে ও একঅটি মোশনআই™ দ্বৈত ক্যামেরাসহ।

## তথ্যসূত্র

বিষয়শ্রেণী:অ্যান্ড্রয়েড (অপারেটিং সিস্টেম)
বিষয়শ্রেণী:স্মার্টফোন
বিষয়শ্রেণী:সনি মোবাইল ফোন
বিষয়শ্রেণী:একাধিক পিছনের ক্যামেরা সহ মোবাইল ফোন
বিষয়শ্রেণী:৪কে ভিডিও রেকর্ডিং সহ মোবাইল ফোন
বিষয়শ্রেণী:অ্যান্ড্রয়েড (অপারেটিং সিস্টেম) ডিভাইস
বিষয়শ্রেণী:২০১৮-এ প্রবর্তিত মোবাইল ফোন
রঘুবর দাস

**রঘুবর দাস** (জন্ম: ৩ মে, ১৯৫৫) ভারতের ঝাড়খণ্ড রাজ্যের মুখ্যমন্ত্রী। তিনি ২৮ ডিসেম্বর ২০১৪ সালে ঝাড়খণ্ডের ৬ তম মুখ্যমন্ত্রী হিসেবে শপথ নিয়েছিলেন। তিনি একজন ভারতীয় রাজনীতিবিদ এবং ভারতীয় জনতা পার্টির সদস্য।  তিনি টাটা স্টিলের একজন প্রাক্তন কর্মী, তিনি ১৯৯৫ সাল থেকে জামশেদপুর পূর্ব বিধানসভা থেকে পাঁচবার বিধানসভা সদস্য হিসেবে দায়িত্ব পালন করেন। তিনি রাজ্যে বিজেপি নেতৃত্বাধীন সরকারের সময় উপ-মুখ্যমন্ত্রীর এবং নগর উন্নয়ন মন্ত্রী হিসেবেও দায়িত্ব পালন করেন। জরুরি অবস্থার (২৫ জুন ১৯৭৫) সময়, তিনি কারাবাসও করেছেন।

## প্রথম জীবন
রঘুবর দাস পিছিয়ে পরা শ্রেণি (ও.বি.সি) তিলী পরিবারের অন্তর্গত।  ১৯৫৫ সালের ৩ মে তিনি একটি ইস্পাত কোম্পানীর শ্রমিক চওয়ান রামের সন্তান হিসাবে জন্ম গ্রহণ করেন। তিনি ভলবাসা হরিজন উচ্চ বিদ্যালয় থেকে ম্যাট্রিকুলেশন পাশ করেন, এবং বি.এসসি সম্পন্ন করেন জামশেদপুর কো-অপারেটিভ কলেজ থেকে। তিনি একই কলেজ থেকে আইন অধ্যয়ন এবং এলএলবি ডিগ্রী অর্জন করেন। গবেষণার পর তিনি টাটা স্টিলকে একজন শ্রমিক হিসেবে যোগ দেন। 

## রাজনৈতিক কর্মজীবন
## তথ্যসূত্র

## বহিঃসংযোগ

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঝাড়খণ্ডের মুখ্যমন্ত্রী
বিষয়শ্রেণী:ঝাড়খণ্ডের উপমুখ্যমন্ত্রী
বিষয়শ্রেণী:জামশেদপুরের ব্যক্তি
বিষয়শ্রেণী:ভারতীয় জনতা পার্টির মুখ্যমন্ত্রী
বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ
বিষয়শ্রেণী:বিহার বিধানসভার সদস্য ১৯৯৫-২০০০
বিষয়শ্রেণী:ঝাড়খণ্ড বিধানসভার সদস্য ২০০০-২০০৫
বিষয়শ্রেণী:ঝাড়খণ্ড বিধানসভার সদস্য ২০০৫-২০০৯
বিষয়শ্রেণী:ঝাড়খণ্ড বিধানসভার সদস্য ২০০৯-২০১৪
বিষয়শ্রেণী:ঝাড়খণ্ড বিধানসভার সদস্য ২০১৪-২০১৯
বিষয়শ্রেণী:জরুরী অবস্থার (ভারত) সময়ে ভারতীয় কারারুদ্ধ
সুবলং ইউনিয়ন

**সুবলং** বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।

## আয়তন
সুবলং ইউনিয়নের আয়তন ৩০,৭২০ একর (১২৪.৩২ বর্গ কিলোমিটার)। এটি বরকল উপজেলার সবচেয়ে ছোট ইউনিয়ন।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ১১,৯৮৬জন। এর মধ্যে ৯,৩৪৫জন বৌদ্ধ, ২,৪৮৪জন মুসলিম, ১৫০জন হিন্দু, ৭জন খ্রিস্টান ।

নৃতাত্ত্বিকভাবে ৩,৪২৮ জন বাঙালি, ৮,৪৮৬ জন চাকমা, ১৯ জন‌ মারমা, ৫ জন তঞ্চঙ্গ্যা ও ৪৮ জন অন্যান্য।

## অবস্থান ও সীমানা
বরকল উপজেলার সর্ব-পশ্চিমে সুবলং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে কর্ণফুলী নদী, বরকল ইউনিয়ন ও লংগদু উপজেলার লংগদু ইউনিয়ন; পশ্চিমে রাঙ্গামাটি সদর উপজেলার বন্দুকভাঙ্গা ইউনিয়ন; দক্ষিণে রাঙ্গামাটি সদর উপজেলার বালুখালী ইউনিয়ন ও জুরাছড়ি উপজেলার বনযোগীছড়া ইউনিয়ন এবং পূর্বে জুরাছড়ি উপজেলার বনযোগীছড়া ইউনিয়ন, কাপ্তাই হ্রদ ও বরকল ইউনিয়ন অবস্থিত।

## প্রশাসনিক কাঠামো
সুবলং ইউনিয়ন বরকল উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি *ধামাইছড়া*, *বরুণাছড়ি*, *বাঘাছোলা*, *মিতিংগাছড়ি* এবং *আন্দারমানিক* এ ৫টি মৌজা নিয়ে গঠিত।

## শিক্ষা ব্যবস্থা
সুবলং ইউনিয়নের সাক্ষরতার হার ৪২.৭৫%। এ উপজেলায় ৩টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ২৪টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* বরুণাছড়ি উচ্চ বিদ্যালয়
* সুবলং উচ্চ বিদ্যালয়
* হাজাছড়া উচ্চ বিদ্যালয়
* বিলছড়া উচ্চ বিদ্যালয়

;নিম্ন মাধ্যমিক বিদ্যালয়
* বরুণাছড়ি জোন নিম্ন মাধ্যমিক বিদ্যালয়
* বামের মহালছড়ি নিম্ন মাধ্যমিক বিদ্যালয় 

;প্রাথমিক বিদ্যালয়
* কৈতরখীল সরকারি প্রাথমিক বিদ্যালয়
* গুইছড়ি সরকারি প্রাথমিক বিদ্যালয়
* চাপ্পিয়াছড়া সরকারি প্রাথমিক বিদ্যালয়
* তৈজং কেরাণী পাড়া সরকারি প্রাথমিক বিদ্যালয়
* দক্ষিণ বরুণাছড়ি সরকারি প্রাথমিক বিদ্যালয়
* বিলছড়া সরকারি প্রাথমিক বিদ্যালয়
* ধামাইছড়া সরকারি প্রাথমিক বিদ্যালয়
* নাড়াইছড়ি সরকারি প্রাথমিক বিদ্যালয়
* পানছড়ি সরকারি প্রাথমিক বিদ্যালয়
* পালসাইডিং সরকারি প্রাথমিক বিদ্যালয়
* পেত্যাছড়ি সরকারি প্রাথমিক বিদ্যালয়
* বরুণাছড়ি জোন সরকারি প্রাথমিক বিদ্যালয়
* বরুণাছড়ি সরকারি প্রাথমিক বিদ্যালয়
* বাঘাছোলা সরকারি প্রাথমিক বিদ্যালয়
* বাঘামুখ সরকারি প্রাথমিক বিদ্যালয়
* বেতছড়ি সরকারি প্রাথমিক বিদ্যালয়
* মহালছড়ি রেজিস্টার্ড বেসরকারি প্রাথমিক বিদ্যালয়
* মাইসছড়ি সরকারি প্রাথমিক বিদ্যালয়
* মিতিংগাছড়ি সরকারি প্রাথমিক বিদ্যালয়
* রকবিবছড়া সরকারি প্রাথমিক বিদ্যালয়
* শিলছড়ি সরকারি প্রাথমিক বিদ্যালয়
* শিলার ডাক সরকারি প্রাথমিক বিদ্যালয়
* শুকরছড়ি সরকারি প্রাথমিক বিদ্যালয়
* ৩৩নং হাজাছড়া সরকারি প্রাথমিক বিদ্যালয়
* ৪৬নং হাজাছড়া সরকারি প্রাথমিক বিদ্যালয়

## যোগাযোগ ব্যবস্থা
রাঙ্গামাটি জেলা সদর বা বরকল উপজেলা সদর থেকে সুবলং ইউনিয়নে যোগাযোগের একমাত্র মাধ্যম নৌপথ।

## খাল ও নদী
সুবলং ইউনিয়নের উত্তর ও পূর্ব সীমান্ত দিয়ে প্রবাহিত হচ্ছে কর্ণফুলী নদী এবং পূর্ব দিকে ও মধ্যবর্তী স্থান জুড়ে রয়েছে কাপ্তাই হ্রদ।

## হাট-বাজার
সুবলং ইউনিয়নের প্রধান হাট-বাজার হল সুবলং বাজার।

## দর্শনীয় স্থান
* সুবলং ঝর্ণা
* সুবলং আর্মি ক্যাম্প
* সুবলং বাজার
* কাপ্তাই হ্রদ
* কর্ণফুলী নদী

## জনপ্রতিনিধি
* বর্তমান চেয়ারম্যান: তরুণ জ্যোতি চাকমা

## আরও দেখুন
* বরকল উপজেলা
* বরকল থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:বরকল উপজেলার ইউনিয়ন
বৈষ্ণবনগর বিধানসভা কেন্দ্র

**বৈষ্ণবনগর (বিধানসভা কেন্দ্র)** ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র। কালিয়াচক (বিধানসভা কেন্দ্র) ২০১১ সাল পর্যন্ত অস্তিত্ব ছিল। এই কেন্দ্রটি ভেঙ্গে দুটি নতুন নির্বাচন হয় মোথাবাড়ি (বিধানসভা কেন্দ্র) এবং বৈষ্ণবনগর (বিধানসভা কেন্দ্র)। ২০১৬ সালে বৈষ্ণবনগর বিধানসভা নির্বাচনে বিজেপি জয়লাভ করেন। 

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৪ নং বৈষ্ণবনগর বিধানসভা কেন্দ্রটি  কালিয়াচক-৩ সমষ্টি উন্নয়ন ব্লক এর অন্তর্গত।

বৈষ্ণবনগর বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১৬
২০১৬ সালের নির্বাচনে, বিজেপি'র স্বাধীন কুমার সরকার আইএনসি-সিপিআই (এম) এর জোট আজিজুল হককে পরাজিত করেন।

### ২০১১
২০১১ সালের নির্বাচনে, কংগ্রেসের ইশাক খান চৌধুরী তার নিকটবর্তী প্রতিদ্বন্দ্বী সিপিআই (এম) -এর বিশ্বনাথ ঘোষকে পরাজিত করেন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:মালদহ জেলার রাজনীতি
বিষয়শ্রেণী:২০১১-এ পশ্চিমবঙ্গে প্রতিষ্ঠিত
ন্যান্সি ওলসন

**ন্যান্সি অ্যান ওলসন** (; জন্ম: ১৪ জুলাই ১৯২৮) হলেন একজন মার্কিন অভিনেত্রী। তিনি *[[সানসেট বুলেভার (চলচ্চিত্র)|সানসেট বুলেভার]]* (১৯৫০) চলচ্চিত্রে বেটি শেয়ার চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি উইলিয়াম হোল্ডেনের বিপরীতে চারটি চলচ্চিত্রে অভিনয় করেন এবং পরবর্তীতে ডিজনির *দ্য অ্যাবসেন্ট-মাইন্ডেড প্রফেসর* (১৯৬১) ও এর অনুবর্তী পর্ব *সন অব ফ্লাবের* (১৯৬৩) চলচ্চিত্র এবং *এয়ারপোর্ট নাইনটিন সেভেন্টি ফাইভ* (১৯৭৪) চলচ্চিত্রে অভিনয় করেন।

ওলসন ১৯৮০-এর দশকে অভিনয় থেকে অবসর গ্রহণ করলেও তাকে পরবর্তীতে কয়েকটি চলচ্চিত্রে কাজ করতে দেখা যায়। সর্বশেষ তিনি ২০১৪ সালে *ডাম্বেলস* চলচ্চিত্রে কাজ করেন।

## প্রারম্ভিক জীবন
ওলসন ১৯২৮ সালের ১৪ জুলাই উইসকনসিন অঙ্গরাজ্যের মিলওয়াউকি শহরে জন্মগ্রহণ করেন। তার পিতা হেনরি জন ওলসন ছিলেন একজন চিকিৎসক এবং মাতা ইভলিন বার্থা (জন্মনাম: বার্গস্ট্রম) ছিলেন স্কুল শিক্ষিকা। তার মাতা সুয়েডীয় বংশোদ্ভূত। তার এক ছোট ভাই রয়েছে, যার নাম ডেভিড। উচ্চ বিদ্যালয়ে নাটক, সঙ্গীত ও বক্তৃতায় অংশগ্রহণের জন্য তাকে সহপাঠিরা "হোলসাম ওলসন" নামে ডাকতেন। তিনি উইসকনসিন বিশ্ববিদ্যালয়ে ভর্তি হন এবং প্রথম বছরেই তিনি উইসকনসিন প্লেয়ার্সের মঞ্চনাটকে প্রধান চরিত্রে কাজের সুযোগ পান। ইতোমধ্যে তিনি ইউসিএলএ-তে চলে যান, সেখানে তার চাচা তখন ডিন ছিলেন। তিনি তার চাচা ও চাচীর সাথে প্যাসিফিক প্যালিসেডে থেকে বিশ্ববিদ্যালয়ে মঞ্চনাটক বিষয়ে অধ্যয়ন করতেন এবং তার স্বপ্ন ছিল মঞ্চ অভিনয়কে পেশা হিসেবে নেওয়া।

## কর্মজীবন
ওলসন ১৯৪৮ সালে প্যারামাউন্ট পিকচার্সের সাথে চলচ্চিত্রে অভিনয়ের জন্য চুক্তি করেন। কয়েকটি চলচ্চিত্রে পার্শ্ব চরিত্রে কাজ করার পর প্রযোজকগণ তাকে আরও গুরুত্বপূর্ণ চরিত্রের জন্য বিবেচনা করা শুরু করেন। তাকে সেসিল বি. ডামিলের *স্যামসন অ্যান্ড ডিলাইলা* (১৯৪৯) চলচ্চিত্রের জন্য বিবেচনা করা হয়, কিন্তু ওলসন মনে করেন তিনি এই চরিত্রের জন্য উপযুক্ত নন, ফলে কাজটি হেডি লামারকে দেওয়া হয়। তার প্রথম মুখ্য চরিত্রে কাজ ছিল র‍্যান্ডলফ স্কটের বিপরীতে *কানাডিয়ান প্যাসিফিক*। এরপর তাকে বিলি ওয়াইল্ডারের পরবর্তী চলচ্চিত্রের জন্য নির্বাচন করা হয়। তিনি ওয়াইল্ডারের *[[সানসেট বুলেভার (চলচ্চিত্র)|সানসেট বুলেভার]]* (১৯৫০) চলচ্চিত্রে বেটি শেয়ার চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এই চলচ্চিত্রে উইলিয়াম হোল্ডেনের সাথে তার যুগল সফলতা লাভ করে এবং তিনি এরপর আরও তিনটি চলচ্চিত্রে অভিনয় করেন, সেগুলো হল *ইউনিয়ন স্টেশন*, *ফোর্স অব আর্মস* ও *সাবমেরিন কমান্ড*। কিন্তু চলচ্চিত্রগুলো *সানসেট বুলেভার*-এর মত সফলতা অর্জন করতে পারেনি।

পরবর্তীকালে তিনি *বিগ জিম ম্যাকলেইন* (১৯৫২), *সো বিগ* (১৯৫৩) ও *ব্যাটল ক্রাই* (১৯৫৫) চলচ্চিত্রে কাজ করেন। তিনি ডিজনির *দ্য অ্যাবসেন্ট-মাইন্ডেড প্রফেসর* (১৯৬১) ও এর অনুবর্তী পর্ব *সন অব ফ্লাবের* (১৯৬৩) চলচ্চিত্রে ফ্রেড ম্যাকমারির বিপরীতে কাজ করেন। এছাড়া তিনি *এয়ারপোর্ট নাইনটিন সেভেন্টি ফাইভ* (১৯৭৪) ও *ডাম্বেলস* (২০১৪) চলচ্চিত্রে অভিনয় করেন।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯২৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:উইসকনসিনের অভিনেত্রী
বিষয়শ্রেণী:ক্যালিফোর্নিয়ার ডেমোক্র্যাট
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন নারী
বিষয়শ্রেণী:প্যারামাউন্ট পিকচার্সের চুক্তিবদ্ধ শিল্পী
জেন লিঞ্চ

**জেন ম্যারি লিঞ্চ** (; জন্ম: ১৪ জুলাই ১৯৬০) হলেন একজন মার্কিন অভিনেত্রী, লেখিকা, গায়িকা ও কৌতুকাভিনেত্রী। তিনি সঙ্গীতনাট্যধর্মী টিভি ধারাবাহিক *[[গ্লি (টিভি ধারাবাহিক)|গ্লি]]*-এ সু সিলভেস্টার ও ন্যাশনাল জিওগ্রাফিকের আর্থ লাইভের জন্য সর্বাধিক পরিচিত। এছাড়া তিনি ক্রিস্টোফার গেস্টের হাস্যরসাত্মক প্রামাণ্যচিত্র *বেস্ট ইন শো*-এ অভিনয় করে খ্যাতি অর্জন করেন।

*গ্লি* ধারাবাহিকে সু সিলভেস্টার চরিত্রে তার কাজের জন্য তিনি অসংখ্য পুরস্কার অর্জন করেন, তন্মধ্যে প্রাইমটাইম এমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার, স্যাটেলাইট পুরস্কার, পিপলস চয়েস পুরস্কার ও টিসিএ পুরস্কার উল্লেখযোগ্য।

## প্রারম্ভিক জীবন
লিঞ্চ ১৯৬০ সালের ১৪ই জুলাই ইলিনয় অঙ্গরাজ্যের এভারগ্রিন পার্ক শহরে জন্মগ্রহণ করেন এবং ইলিনয়ের ডল্টন শহরে বেড়ে ওঠেন। তার পিতা ফ্রাঙ্ক লিঞ্চ একজন ব্যাংকার এবং মাতা এইলিন (জন্মনাম: কার্নি) একজন গৃহিণী। লিঞ্চের পিতা আইরিশ বংশোদ্ভূত এবং তার পিতামাতাগণ সুইনফোর্ড কাউন্টি মায়ো থেকে যুক্তরাষ্ট্রে আসেন। লিঞ্চের মাতার পূর্বপুরুষগণ আইরিশ ও সুয়েডীয় ছিলেন। লিঞ্চ ক্যাথলিক পরিবারে বেড়ে ওঠেন এবং থর্নরিজ হাই স্কুলে পড়াশুনা করেন। তিনি ইলিনয় স্টেট বিশ্ববিদ্যালয় থেকে নাট্যকলায় স্নাতক ডিগ্রি এবং কর্নেল বিশ্ববিদ্যালয় থেকে নাট্যকলায় স্নাতকোত্তর ডিগ্রি অর্জন করেন।

## তথ্যসূত্র

## বহিঃসংযোগ

* 

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:ইলিনয়ের অভিনেত্রী
বিষয়শ্রেণী:ইলিনয় স্টেট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়ার এলজিবিটিকিউ ব্যক্তি
বিষয়শ্রেণী:মার্কিন আত্মজীবনীকার
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন গায়িকা
বিষয়শ্রেণী:মার্কিন গেম শো সঞ্চালক
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন কৌতুকাভিনেত্রী
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:মার্কিন এলজিবিটিকিউ বিনোদন শিল্পী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:শিকাগোর অভিনেত্রী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
বিষয়শ্রেণী:হাস্যরসাত্মক ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:অডিওবই পাঠক
বিষয়শ্রেণী:সমকামী নারী কৌতুকাভিনয়শিল্পী
বিষয়শ্রেণী:২১শ শতাব্দীর মার্কিন কৌতুকাভিনয়শিল্পী
বিষয়শ্রেণী:ইলিনয়ের এলজিবিটিকিউ ব্যক্তি
বিষয়শ্রেণী:মার্কিন সমকামী অভিনেত্রী
বিষয়শ্রেণী:হাস্যরসাত্মক ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার ব�
হুবলি জংশন রেলওয়ে স্টেশন

**হুবলি জংশন রেলওয়ে স্টেশন** (স্টেশন কোড: ইউবিএল) হল ভারতের কর্ণাটক রাজ্যের দক্ষিণ পশ্চিম রেল (এসডব্লিউআর)-এর হুবলি রেলওয়ে বিভাগের একটি রেলওয়ে জংশন স্টেশন এবং এসডব্লিউআর -এর আঞ্চলিক সদর দফতর।

## বিবরণ
হুবলি জংশনটি কর্ণাটকের জনসাধারণের বাণিজ্যিক পরিবহন মাধ্যম এবং এটি উত্তরে মুম্বাই (৪৬০ কিলোমিটার (২৯০ মাইল)), পশ্চিম থেকে গোয়া (১৬০ কিলোমিটার (৯৯ মাইল)), দক্ষিণে বেঙ্গালোর (৪১০ কিলোমিটার (২৫০ মাইল)) এবং পূর্বে হায়দ্রাবাদের হায়দরাবাদ (৪৫০ কিলোমিটার (২৮০ মে))  সাথে সংযোগ স্থাপন করে। এটি বেঙ্গালুরু শহরের পরে কর্ণকাটের সবচেয়ে ব্যস্ততম রেলস্টেশন। হুবলি শহরে অবস্থিত হুবলি বিভাগ অবস্থিত এবং এটি ব্যাঙ্গালোর, হায়দরাবাদ, মুম্বাই ও গোয়া এবং আরও অনেক স্থানের সাথে যুক্ত।  ম্যাঙ্গানিজের মতো বাণিজ্যিক পণ্যগুলি হচ্ছে আয়ের প্রধান উৎস এবং পাবলিক পরিবহন হল আয়ের আরেকটি উৎস।
## রেলপথ
১৮৮৬ সালের ১৮ অক্টোবর মাদ্রাজ ও দক্ষিণ মাহরাথা রেলপথের ১৩০.০২ কিলোমিটার (৮০.৭৯ মাইল) হুবলি-হরিহর রেললাইন খুলে দেওয়া হয় এবং হুবলি-লন্ডা, হোস্পেট-হুবলি এবং চিকজাজুর-হুবলি (৪৬৯ কিলোমিটার (২৯৭ মাইল) ব্যাঙ্গালোর-হুবলির অংশ) রেল লাইন ১৯৯৫ সালে পরিবর্তিত হয়েছিল। 

## হুবলি থেকে  ট্রেন
* হুবলি - লোকমান্য তিলক টার্মিনাস এক্সপ্রেস
* হুবলি ব্যাঙ্গালোর সিটি জন শতাব্দী এক্সপ্রেস
* অমরাবতী এক্সপ্রেস
* সোলপুার - হুবলি ইন্টারসিটি এক্সপ্রেস
* হুবলি - সিকান্দরাবাদ এক্সপ্রেস
* হুবলি - বারাণসী সপ্তাহিক এক্সপ্রেস
* হুবলি-মাইসুর বিশ্বনামন এক্সপ্রেস।
* মিরজ - হুবলি এক্সপ্রেস
* হুবলি-মাইসুর হাম্পী এক্সপ্রেস।
* হুবলি - কেএসআর বেঙ্গালুরু সিদ্ধগঙ্গা সুপারফাস্ট এক্সপ্রেস।

## তথ্যসূত্র

## বহিঃসংযোগ

বিষয়শ্রেণী:কর্ণাটকের জংশন রেলওয়ে স্টেশন
বিষয়শ্রেণী:হুবলি রেল বিভাগ
বিষয়শ্রেণী:১৮৮৬-এ ভারতে প্রতিষ্ঠিত
বাংলাদেশ সুপার কাপ

**সুপার কাপ** বাংলাদেশ ফুটবল ফেডারেশন এর সবচেয়ে বড় বাজেট সম্পন্ন টুর্নামেন্ট। এটি মূলত দ্বি-বার্ষিক টুর্নামেন্ট ছিলো। যা শুরু হয় ২০০৯ সালে। তবে ২০১৩ এর পরে এর আর কোনো আসর হয় নি।

## ইতিহাস
১১ মার্চ ২০০৯ সালে প্রথম সুপার কাপ শুরু হয়।প্রথম আসরের ফাইনালে মোহামেডান ঢাকা আবাহনীকে হারিয়ে চ্যাম্পিয়ন হয়।যার প্রাইজমানি ছিলো প্রায় $১৫০,০০০।বলা হয়ে থেকে যা ভারতীয় উপমহাদেশে সবচেয়ে বেশি।ম্যাচটি বঙ্গবন্ধু জাতীয় স্টেডিয়ামে প্রায় ৪০ হাজার মানুষের সামনে হয়
২০১১ আসরে ফাইনালে ঢাকা মোহামেডানকে হারিয়ে চ্যাম্পিয়ন হয় ঢাকা আবাহনী।
২০১৩ তে ঢাকা মোহামেডান শেখ রাসেল ক্রীড়া চক্রকে হারিয়ে নিজেদের ২য় শিরোপা লাভ করে।
তবে তারপর এই প্রতিযোগিতার আর কোনো আসর হয় নি।

## বিজয়ী দল
*২০০৯: মোহামেডান স্পোর্টিং ক্লাব
*২০১১: ঢাকা আবাহনী
*২০১৩: মোহামেডান স্পোর্টিং ক্লাব

## ক্লাবগুলোর পরিসংখ্যান

## স্পন্সরশীপ
* ২০০৯,২০১১: সিটিসেল
* ২০১৩: গ্রামীণফোন
## আরো দেখুন
* ঢাকা ডার্বি
## তথ্যসূত্র

বিষয়শ্রেণী:২০০৯-এ বাংলাদেশে প্রতিষ্ঠিত
বিষয়শ্রেণী:বাংলাদেশের ফুটবল প্রতিযোগিতা
বিষয়শ্রেণী:জাতীয় ফুটবল সুপার কাপ
বিষয়শ্রেণী:বাংলাদেশের ফুটবল কাপ প্রতিযোগিতা
বিষয়শ্রেণী:২০০৯-এ প্রতিষ্ঠিত পুনরাবৃত্ত ক্রীড়া ঘটনা
হেনরি চার্লউড

**হেনরি রুপার্ট জেমস চার্লউড** (; জন্ম: ১৯ ডিসেম্বর, ১৮৪৬ - মৃত্যু: ৬ জুন, ১৮৮৮) সাসেক্সের হরশ্যাম এলাকায় জন্মগ্রহণকারী পেশাদার ইংরেজ আন্তর্জাতিক ক্রিকেটার ছিলেন। ১৮৭৭ সালে স্বল্পকালের জন্য ইংল্যান্ড দলের পক্ষে টেস্ট ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্সের প্রতিনিধিত্ব করেছেন তিনি। দলে তিনি মূলতঃ শীর্ষসারির আক্রমণধর্মী ডানহাতি ব্যাটসম্যান হিসেবে খেলতেন। এছাড়াও, মাঝে-মধ্যে দলের প্রয়োজনে আন্ডারআর্ম লব বোলিং করতেন ‘হ্যারি’ ডাকনামে পরিচিত **হেনরি চার্লউড**।

## খেলোয়াড়ী জীবন
১৮৬৫ থেকে ১৮৮২ সময়কালে সাসেক্স কাউন্টি ক্রিকেট ক্লাবের পক্ষে খেলেছেন তিনি। বেশ কয়েক মৌসুমে দূর্বলতম কাউন্টি দলটির প্রধান ব্যাটিং স্তম্ভ ছিলেন হেনরি চার্লউড। কিন্তু, তার কাউন্টি ক্রিকেট জীবনের অকাল সমাপ্তি ঘটে ১৮৮২ সালে। দল ত্যাগ করে প্রথমে ডার্বিশায়ার ও পরবর্তীতে ইয়র্কশায়ারে যোগ দেন।

১৮৭৭ সালে টেস্ট ক্রিকেটের ইতিহাসের প্রথম দুই টেস্টে স্বাগতিক অস্ট্রেলিয়ার বিপক্ষে অংশগ্রহণ করেছিলেন তিনি। জেমস লিলিহোয়াইট, জুনিয়রের নেতৃত্বে প্রথমবারের মতো অস্ট্রেলিয়া সফরে যায়। ঐ সফরে টেস্ট খেলাও অন্তর্ভুক্ত ছিল। লক্ষ্যণীয় যে, ঐ দুই টেস্ট খেলা সম্পন্ন হবার পর পরবর্তী সময়ে টেস্ট খেলারূপে স্বীকৃতি প্রদান করা হয়েছিল।

১৫ মার্চ, ১৮৭৭ তারিখে অস্ট্রেলিয়ার বিপক্ষে টেস্ট অভিষেক ঘটে হেনরি চার্লউডের। প্রথম টেস্টে অস্ট্রেলিয়া টসে জয়ী জয়ে ব্যাট করতে নামে। ফলে হ্যারিকে দেড় দিন অস্ট্রেলিয়ার সংগৃহীত ২৪৫/৯ রান সংগ্রহের ফলে ফিল্ডিং করতে হয়। তিনি তিন নম্বরে ব্যাটিংয়ে নামেন ও হ্যারি জাপের অপরাজিত ১৬ নিয়ে ইংল্যান্ডকে দিনশেষে ২৩/১-এ নিয়ে যান। দ্বিতীয় উইকেটে তারা ৫৬ রানের জুটি গড়েন। হ্যারি খেলায় ৩৬ রান তুলেন যা তৃতীয় সেরা ইনিংস ছিল। দ্বিতীয় ইনিংসে তিনি আরও ১৩ রান করেন। ফলে ক্রিকেট ইতিহাসের তৃতীয় ব্যাটসম্যান হিসেবে খেলোয়াড়ী জীবনে ৫০ রান করতে পারেননি।

## ব্যক্তিগত জীবন
তার ভাই চার্লস চার্লউড প্রথম-শ্রেণীর ক্রিকেটে সাসেক্স দলের পক্ষে অংশগ্রহণ করেছেন। ৬ জুন, ১৮৮৮ তারিখে মাত্র ৪১ বছর বয়সে ইয়র্কশায়ারের স্কারবোরা এলাকায় হেনরি চার্লউডের দেহাবসান ঘটে।

## তথ্যসূত্র

## আরও দেখুন
* জর্জ ইউলিট
* আলফ্রেড শ
* জেমস লিলিহোয়াইট
* আন্তর্জাতিক ক্রিকেটে অংশগ্রহণকারী পরিবারের তালিকা
* ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর

## বহিঃসংযোগ
* 
* 

বিষয়শ্রেণী:১৮৪৬-এ জন্ম
বিষয়শ্রেণী:১৮৮৮-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:ইউনাইটেড সাউথ অব ইংল্যান্ড ইলাভেনের ক্রিকেটার
বিষয়শ্রেণী:টেমস উত্তর বনাম টেমস দক্ষিণের ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:বিবাহিত বনাম অবিবাহিত দলের ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:প্লেয়ার্স অব দ্য সাউথের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:১৮৬৪ থেকে ১৮৮৯ সময়কালীন ইংরেজ ক্রিকেটার
বেঙ্গালুরু সিটি রেলওয়ে স্টেশন

**বেঙ্গালুরু সিটি রেলওয়ে স্টেশন** (স্টেশন কোড: এসবিসি), আনুষ্ঠানিকভাবে *ক্রান্তিভেরা সাংল্লী রায়ান্ন রেলওয়ে স্টেশন*  ভারতের কর্ণাটক রাজ্যের রাজধানী শহর বেঙ্গালুরুতে রেল পরিষেবা প্রদানকারী প্রধান রেলওয়ে স্টেশন।

## অবস্থান
এটি কেম্পেগৌড়া বাস স্টেশন জুড়ে অবস্থিত। রেল স্টেশনটির ১০ টি প্ল্যাটফর্ম এবং দুটি প্রবেশপথ রয়েছে।
## প্ল্যাটফর্ম
চেন্নাই ও সালাম রেললাইনের সাথে ১  নং থেকে ৭ নং প্ল্যাটফর্মে সংযোগ রয়েছে এবং ৮ নং থেকে ১০ নং প্ল্যাটফর্মে ট্রেন হাববলি-ধারওয়াদ থেকে যশবন্তপুরের মধ্য দিয়ে আসে। ব্যাঙ্গালোরে শহরতলি রেল পরিষেবা  ১ থেকে ৪ নং প্ল্যাটফর্ম থেকে দেওয়া হয়। ৫ থেকে ১০ নং প্ল্যাটফর্ম থেকে  ট্রেন মহীশূরের দিকে যায়। ৪ নং ও ৫ নং প্লাটফর্মের মাঝে রেলওয়ে লাইন আছে, যেটি রেলওয়ে ইয়ার্ড হিসাবে ব্যবহৃত হয়। ব্যাঙ্গালোর সিটি রেলওয়ে স্টেশন থেকে ৫ টি রেললাইন রয়েছে - হায়দ্রাবাদ, গুটিকল, কৃষ্ণরাজপুরম, চেন্নাই, হসুর, মহীশূর, হুবলি-ধারাওয়াদ, তুমকুর, বীরুর মাধ্যমে। বেঙ্গালুরু ক্যান্টনমেন্ট, বঙ্গারপেটের মধ্য দিয়ে ব্যাঙ্গালোর-চেন্নাই রেলপথটি সম্পূর্ণভাবে বিদ্যুতায়িত এবং ট্রেন পরিষেবার জন্য চালু রয়েছে। ব্যাঙ্গালোর-মহীশূর লাইন দুটি রেল ট্রাক বিশিষ্ট এবং বিদ্যুতায়িত।
## সংযোগ
রেলওয়ে স্টেশনে নাম্মা মেট্রো-এর বেগুনি লাইনের মেট্রো স্টেশন রয়েছে, যা এপ্রিল ২০১৬ ৩০ এপ্রিল খোলা হয়। বেঙ্গালুরু মেট্রো রেল কর্পোরেশন লিমিটেড (বিএমআরসিএল) মেট্রো স্টেশন থেকে একটি ফুট ওভার ব্রিজ নির্মাণ করে রেল স্টেশনের সীমানা পর্যন্ত, দক্ষিণ পশ্চিম রেল, বাকি কাজ সম্পন্ন করে। ২০১৭ সালের জুন মাসে ফুট-ওভার-সেতু খোলা হয়। 

কেম্পেগৌড়া বাস স্টেশন দ্বারা রেল স্টেশনটিতে বাস পরিষেবা প্রদান করা হয়।
## আরো দেখুন

*  মহীশূর-বেঙ্গালুরু রেলপথ

## তথ্যসূত্র

## বহিঃসংযোগ

বিষয়শ্রেণী:বেঙ্গালুরু জেলার রেলওয়ে স্টেশন
বিষয়শ্রেণী:বেঙ্গালুরুর রেলওয়ে স্টেশন
বিষয়শ্রেণী:কর্ণাটকের জংশন রেলওয়ে স্টেশন
কাজী ফার্মস গ্রুপ

**কাজী ফার্মস গ্রুপ** হল বাংলাদেশের পোল্ট্রি শিল্পে সর্ববৃহৎ বাণিজ্যিক প্রতিষ্ঠান। এটি ব্রিডার ফার্ম শুরু করে ১৯৯৬ সালে। কাজী গ্রুপের ব্যবস্থাপনা পরিচালক কাজী জাহেদুল হাসান ২০০৪ সালে বাংলাদেশ বিজনেস অ্যাওয়ার্ড ২০০৩ পান। কাজী গ্রুপ বাংলাদেশে একমাত্র প্রতিষ্ঠানে যে কিনা তার অফিসসমূহে ওপেনসোর্স সফটওয়্যার লিনাক্স অপারেটিং সিস্টেম ব্যবহার করে।

## অঙ্গসংগঠন
এর অঙ্গপ্রতিষ্ঠানগুলো:
* কাজী ফার্মস লিমিটেড, মুরগির (ব্রয়লার, লেয়ার) বাচ্চা, ডিম, মাংস ও খাদ্য উৎপাদনকারী প্রতিষ্ঠান
* কাজী ফার্মস কিচেন
* কাজী জৈব সার
* কাজী এন্ড কাজী টি
* কাজী ফুড ইন্ডাস্ট্রি, মানুষ, হাস -মুরগি ও গবাদি পশুর খাদ্য উৎপাদনকারী
* কাজী মিডিয়া লিমিটেড (দীপ্ত টিভি)
* সেন্ট্রাল উইমেন্স ইউনিভার্সিটি
* কাজী জহরুল হক কলেজ
* জা এন জি আইসক্রিম
* দীপ্ত টিভি
* বেলিসিমো প্রিমিয়াম আইসক্রিম
* সিসনোভা
* হকআই

## তথ্যসূত্র

বিষয়শ্রেণী:ঢাকা ভিত্তিক কোম্পানি
বিষয়শ্রেণী:বাংলাদেশের খাদ্য ও পানীয় কোম্পানি
বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:বাংলাদেশে চা শিল্প
ক্যান্টনমেন্ট ইংলিশ স্কুল অ্যান্ড কলেজ

**ক্যান্টনমেন্ট ইংলিশ স্কুল অ্যান্ড কলেজ** চট্টগ্রাম সেনানিবাসে অবস্থিত একটি শিক্ষাপ্রতিষ্ঠান। এটি চট্টগ্রাম ক্যান্টনমেন্ট পাবলিক কলেজ-এর নিকটে অবস্থিত।

## ইতিহাস
এই প্রতিষ্ঠানটি ১৯৯৮ সালে তার যাত্রা শুরু করে। এর শুরুর নাম ছিল ক্যান্টনমেন্ট ইন্টারন্যাশনাল স্কুল। ২০০৫ সালে, এটি ক্যান্টনমেন্ট ইংলিশ স্কুলের (সিইএস) সাথে একত্রীত হয়। শুরু হওয়ার পর থেকেই বিদ্যালয়টি ধীরে ধীরে বিকশিত হতে থাকে। ২০১০ সালে এটিকে এইচএসসি স্তরে উন্নীত হয় এবং এটি ক্যান্টনমেন্ট ইংলিশ স্কুল অ্যান্ড কলেজ (সিইএসসি) নামে নামকরণ করা হয়।

## আরও দেখুন
* বাংলাদেশের সামরিক বাহিনীর শিক্ষা প্রতিষ্ঠানের তালিকা।

## তথ্যসূত্র

বিষয়শ্রেণী:চট্টগ্রামের বিদ্যালয়
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৮-এ বাংলাদেশে প্রতিষ্ঠিত
বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
বিষয়শ্রেণী:চট্টগ্রাম সেনানিবাস
গুলিয়াখালী সমুদ্র সৈকত

**গুলিয়াখালী সমুদ্র সৈকত** বাংলাদেশের চট্টগ্রামের সীতাকুণ্ড উপজেলায় নদীর মোহনায় অবস্থিত। এটি মুরাদপুর সৈকত নামেও পরিচিত। সমুদ্রসৈকতটিকে পর্যটন সংরক্ষিত এলাকা ঘোষণা করেছে সরকার। উপকূলীয় সংরক্ষিত বনাঞ্চলের ২৫৯ দশমিক ১০ একর জায়গা এই ঘোষণার আওতায় থাকবে।

## ইতিহাস
সৈকতটি সম্পর্কে ধারণা কম থাকায় পূর্বে এখানে মানুষের সমাগম কম হতো। ২০১৪ সালে চট্টগ্রাম প্রকৌশল ও প্রযুক্তি বিশ্ববিদ্যালয়ের (চুয়েট) কিছু ছাত্র ঘুরে তার ছবি ফেসবুক, ইউটিউবে আপলোড করেন। এরপরই সৈকতটির ব্যাপারে সবাই জানতে পারেন। বর্তমানে এখানে প্রচুর মানুষের সমাগম হয়।

## অবস্থান
গুলিয়াখালী সমুদ্র সৈকত এটি সীতাকুণ্ডের সীতাকুণ্ড বাজার থেকে ৫ কিলোমিটার দূরত্বে অবস্থিত।

## প্রাকৃতিক নৈসর্গ
প্রকৃতি ও গঠনগত দিক থেকে এটি অন্যান্য সমুদ্র সৈকত থেকে সম্পূর্ণ আলাদা। সৈকতের পশ্চিমে দিগন্ত জোড়া জলরাশি, পূর্ব দিকে তাকালে দেখা মেলে পাহাড়ের। এলাকায় কেওড়া বন রয়েছে। কেওড়া বনের মাঝ দিয়ে বয়ে যাওয়া খালের চারদিকে কেওড়া গাছের শ্বাসমূল দেখা যায়। এই বন সমুদ্রের অনেকটা গভীর পর্যন্ত চলে গেছে। এর পরিবেশ সোয়াম্প ফরেস্ট ও ম্যানগ্রোভ বনের মত। সৈকত জুড়ে সবুজ গালিচার বিস্তীর্ণ ঘাস একে অন্যান্য সমুদ্র সৈকত থেকে করেছে অন্যন্য। এই সবুজের মাঝ দিয়েে এঁকে বেঁকে গেছে সরু নালা। নালাগুলো জোয়ারের সময় পানিতে ভরে উঠে। পাখি, ঢেউ আর বাতাসের মিতালীর অনন্য অবস্থান দেখা যায় এই সমুদ্র সৈকতে। সৈকতের পাঁচ কিলোমিটারের মধ্যে চন্দ্রনাথ পাহাড় ও মন্দির, বোটানিক্যাল গার্ডেন ও ইকোপার্কের সহস্রধারা ও সুপ্তধারা নামের দুটি ঝরনা।

## পর্যটন কেন্দ্র
প্রকৃতির অপরূপ সৌন্দর্যে ভরপুর চট্টগ্রামের সীতাকুণ্ডের গুলিয়াখালী সমুদ্র সৈকতকে পর্যটন সংরক্ষিত এলাকা হিসেবে ঘোষণা করেছে বেসরকারি বিমান পরিবহন ও পর্যটন মন্ত্রণালয়। সৈকতটি এতদিন সরকারি ভাবে পর্যটন কেন্দ্র হিসেবে স্বীকৃতি লাভ না করলেও সেখানে প্রচুর মানুষের সমাগম হয়ে থাকে। যা স্থানীয় অর্থনীতিতে অবদান রাখছে। আগে সৈকতে বোট ভাড়া/গাড়ি পার্কিং এর কোন সু-ব্যবস্থা ছিল না। সাম্প্রতিক সময়ে কর্তৃপক্ষ তা বেঁধে দিয়েছেন। তবে ট্যুরিস্ট পুলিশ না থাকায় রাতে সৈকতটি নিরাপদ নয়।

## চিত্রশালা

File:গুলিয়াখালী সমুদ্র সৈকত চট্টগ্রাম জেলার সীতাকুণ্ড.jpg|
File:Herons on a small boat in guliakhali sea beach 19-01-2019.jpg|
File:Guliakhali Sea Beach 19-01-2019 (8).jpg|
File:Guliakhali Sea Beach 19-01-2019 (7).jpg
File:Guliakhali Sea Beach 19-01-2019 (19).jpg
File:Guliakhali Sea Beach 19-01-2019 (3).jpg
File:A Crane Into Guliakhali Sea Beach.jpg
File:Guliakhali Sea Beach 19-01-2019 (24).jpg
File:Guliakhali Sea Beach 19-01-2019 (13).jpg
File:Guliakhali Sea Beach 19-01-2019 (18).jpg
File:Guliakhali Sea Beach 19-01-2019 (12).jpg
File:Guliakhali Sea Beach 19-01-2019 (10).jpg
File:Guliakhali Sea Beach 19-01-2019 (1).jpg


File:গুলিয়াখালী সমুদ্র সৈকত চট্টগ্রাম জেলার সীতাকুণ্ড (cropped).jpg


## আরও দেখুন
* চন্দ্রনাথ পাহাড়
* বাংলাদেশের সমুদ্র সৈকতের তালিকা

## তথ্যসূত্র

বিষয়শ্রেণী:সীতাকুণ্ড উপজেলা
বিষয়শ্রেণী:চট্টগ্রাম জেলার সমুদ্র সৈকত
কেনিয়্যানথ্রোপাস প্ল্যাটিওপ্স্

***কেনিয়্যানথ্রোপাস প্ল্যাটিওপ্স্*** হচ্ছে ৩৫ থেকে ৩২ লক্ষ বছরের পুরাতন একটি (প্লায়োসিন) হোমিনিন প্রজাতি। যার জীবাশ্ম ১৯৯৯ সালে মীভ লিকের নের্তৃত্বে কেনিয়ার তুর্কানা হ্রদের পশ্চিম পারে খুঁজে পাওয়া গিয়েছে।

কেও কেও একে *[[Australopithecus|অস্ট্রালোপিথেকাসের]]* প্রজাতি ***অস্ট্রালোপিথেকাস প্লাটিওপস*** বলে সংজ্ঞায়িত করেছে কেওবা একে *[[Australopithecus afarensis|অস্ট্রালোপিথেকাস আফারেন্সিস]]* প্রজাতিরই অংশ বলে উল্লেখ করেছে। তবে লিকি (২০০১) এই জীবাশ্মকে একটি নতুন হোমিনিন প্রজাতি এবং *কেনিয়্যানথ্রোপাস* গণ ও *প্ল্যাটিওপ্স্* বলে প্রস্তাব করেন।

২০১৫ সালে লোমেকুইতে প্রত্নতাত্ত্বিক বিষয় আবিষ্কারের পর গবেষকরা বুঝতে পারেন *কেনিয়্যানথ্রোপাস প্ল্যাটিওপ্স্* পাথর দিয়ে দ্রব্যাদি তৈরীতে সক্ষম ছিল। যা থেকে বুঝা যায়, এই প্রজাতি এযাবৎকালের হোমিনিন প্রজাতির মধ্যে সবচেয়ে পুরাতন প্রজাতি যারা পাথরের সামগ্রী ব্যবহার করতে পারত।

## নামকরণ এবং বর্ণনা
*কেনিয়্যানথ্রোপাস প্ল্যাটিওপ্স্* প্রজাতির “*কেনিয়ান্থ্রোপস*” গণ নামকরণ করা হয়েছে, কারণ জীবাশ্মটি কেনিয়াতে পাওয়া গিয়েছে। আর জীবাশ্মের খুলির মুখ চ্যাপ্টা হওয়ায় প্রজাতির নামকরণ “*প্ল্যাটিওপস্*” করা হয়েছে। এখানে *প্ল্যাটাস* শব্দটি এসেছে গ্রিক থেকে যার অর্থ "চ্যাপ্টা" এবং অপর গ্রিক শব্দ *অপসিস* অর্থ "দেখতে যেমন"। তাই প্রজাতির নামকরণের ভাষাগত প্রকৃত অর্থ দাঁড়ায় "কেনিয়ার চ্যাপ্টামুখো মানব"।

প্রাপ্ত জীবাশ্ম থেকে অনুমান করা হয়, *অঃ আফারেন্সিস* এর বিকাশকালে প্রজাতিতে এতদিন ধরে যা ভাবা হত; তার চেয়ে বেশি বৈচিত্র্য ছিল। সেই দুরবর্তী একই সময়ে হোমিনিনের ভিন্ন ভিন্ন প্রজাতির সদস্যরা বসবাস করত।

তারা কেমন পরিবেশে থাকত, এটা নিয়ে বিভিন্ন ধারণা প্রস্তাব করা হয়েছে। সেসময়কার পরিবেশ, সেসময়ে অন্যান্য প্রাণীদের চলাফেরা তার উপর ভিত্তি করে অনুমান করা হয়, এই প্রজাতি তৃনভুমি এবং জঙ্গল উভয় এলাকায় বাস করত। এই স্বভাব তার নিকটাত্মীয় *অঃ আফারেন্সিস* থেকে ভিন্ন। ল্যায়েটোলি, তানজানিয়া, এবং ইথিওপিয়ার হাদারে প্রাপ্ত জীবাশ্ম থেকে অনুমান করা হয়েছে, *অঃ আফারেন্সিস* গাছে গাছে চড়ে বেশিরভাগ সময় কাটাত।
## তথ্যসূত্র

## বহিঃসংযোগ

* Kenyanthropus.com
* The flat faced man of Kenya (Nature)
* BBC Science article about importance of Kenyanthropus Platyops
* A picture of Kenyathropus-Platyops at the American Museum of Natural History
* Human Timeline (Interactive) – Smithsonian, National Museum of Natural History (August 2016).

বিষয়শ্রেণী:Hominini
বিষয়শ্রেণী:Pliocene primates
বিষয়শ্রেণী:২০০১-এ বর্ণিত জীবাশ্ম ট্যাক্সা
বিষয়শ্রেণী:প্রাগৈতিহাসিক কেনিয়া
বিষয়শ্রেণী:আফ্রিকার প্লায়োসিন স্তন্যপায়ী
২০১৮–১৯ বাংলাদেশ প্রিমিয়ার লিগ (ফুটবল)

**২০১৯ বাংলাদেশ প্রিমিয়ার লিগ** হচ্ছে ২০০৭ সালে শুরু হওয়া বাংলাদেশ প্রিমিয়ার লিগের ১১তম আসর। ১৩টি দল আসরে অংশগ্রহণ করে। গত আসরের চ্যাম্পিয়ন ঢাকা আবাহনী এই মৌসুমে তাদের শিরোপা পুনরুদ্ধার করতে পারেনি।  ২০১৭ বাংলাদেশ চ্যাম্পিয়নশিপ লিগ থেকে বসুন্ধরা কিংস এবং নোফেল স্পোর্টিং ক্লাব প্রিমিয়ার লিগে খেলার যোগ্যতা অর্জন করে। এই দুইটি ক্লাব প্রথমবারের মত বাংলাদেশের ফুটবলের শীর্ষস্থানীয় লিগে খেলার যোগ্যতা অর্জন করে। বসুন্ধরা কিংস দুই ম্যাচ হাতে রেখে এই মৌসুমের শিরোপা জিতে এবং প্রথম বার বিপিএল- খেলতে এসে অভিষেকে শিরোপা জেতার রেকর্ড গড়ে।  নোফেল স্পোর্টিং ক্লাব ও টিম বিজেএমসি লিগের পয়েন্ট তালিকায় সবার নিচে থাকায় মৌসুম শেষে অবনমিত হয়। এই মৌসুম ১৮, জানুয়ারি, ২০১৯ হতে ৩ আগস্ট, ২০১৯ পর্যন্ত চলে।

## দল ও স্টেডিয়ামসমূহ

## খেলোয়াড় নিবন্ধন
এই আসর থেকে বাংলাদেশ এএফসির ৩+১ নিয়মটি ব্যবহার করবে।যেখানে প্রতি দলে চারজন বিদেশী খেলতে পারবে।তবে একজন হতে হবে এশিয়ান।আগের নিয়ম অনুযায়ী ৩ জন বিদেশী নেয়া যেত।

এই মৌসুমে ক্লাব সমূহের নিবন্ধিত বিদেশী খেলোয়াড়দের তালিকা নিম্নরূপ-

## পয়েন্ট তালিকা

## ফলাফল

### রাউন্ড অনুযায়ী অবস্থান
নিম্নলিখিত সারণিতে প্রতি সপ্তাহের ম্যাচের পরে দলগুলির অবস্থান তালিকাভুক্ত করা হয়েছে। 

## পুরস্কার

## তথ্যসূত্র

## বহিঃসংযোগ

বিষয়শ্রেণী:২০১৮-এ বাংলাদেশী ক্রীড়া
বিষয়শ্রেণী:২০১৯-এ বাংলাদেশী ফুটবল
বিষয়শ্রেণী:বাংলাদেশ ফুটবল লিগের মৌসুম
তিগরান বালায়ান

**Tigran Balayan** (Armenian: Տիգրան Բալայան; আর্মেনিয়ান এসএসআর ইয়্রেভান ২৯ শে অক্টোবর, ১৯৭৭ সালে জন্মগ্রহণ করেন) আর্মেনিয়ার বৈদেশিক বিষয় মন্ত্রণালয়ের মুখপাত্র। (২০০৮ সাল থেকে)।

## গ্রন্থবিবরণী
* ১৯৯৪-১৯৯৯ - ইতিহাস এবং আন্তর্জাতিক সম্পর্কের একটি ডিগ্রী সঙ্গে ওয়াইএসইউ এর আন্তর্জাতিক সম্পর্ক বিভাগে ছাত্র।
* ১৯৯৯-২০০০ - ওয়াইএসইউ'র আন্তর্জাতিক সম্পর্ক বিভাগের পিএইচডি ছাত্র ইতিহাসে পিএইচডি (২০০২)। গবেষণামূলক বিষয় ছিল "নাগোরনো-কারাবাক সমস্যা এবং ১৯৯১-১৯৯৪ সালে আন্তর্জাতিক কূটনীতি"।
* ২০০০-২০০২ - রাশিয়ান ফেডারেশনের এমএফএর কূটনৈতিক একাডেমীর আন্তর্জাতিক সম্পর্ক বিভাগের ছাত্র।]
* ১৯৯৭-২০০০ - আর্মেনিয়ার এনকেআর এর স্থায়ী প্রতিনিধিের সহকারী, জনসাধারণের জন্য দায়ী।
* ২০০০-২০০২ - রাশিয়ায় আর্মেনিয়ার দূতাবাসে রাজনৈতিক বিভাগের প্রধানের সহকারী।
* ২০০২-২০০৪ - রাশিয়ান-আর্মেনিয়ার (স্লাভনিক) বিশ্ববিদ্যালয়ের বক্তা।
* ২০০২-২০০৩ - প্রজাতন্ত্রের আর্মেনিয়া এর এমএফএ তথ্য ও জনসংযোগ বিভাগের বিভাগ
* ২০০৩-২০০৪ - অস্ত্র কন্ট্রোলের ন্যাটো বিভাগ এবং এমএফএ ইন্টারন্যাশনাল সিকিউরিটি ডিপার্টমেন্ট
* ২০০৪-২০০৭- বেলজিয়ামের কিংডম এ রাশিয়ার দূতাবাসে তৃতীয়, পরে দ্বিতীয় সেক্রেটারি।
* ২০০৭-২০০৮ - এমএফএ এর প্রেস এবং তথ্য বিভাগের মিডিয়া রিলেশন বিভাগের ভারপ্রাপ্ত প্রধান।
* ২০০৭ সাল থেকে - ওয়াইএসইউ ইন্টারন্যাশনাল রিলেশনস ডিপার্টমেন্টের লেকচারার।
* ২০০৮-২০১০ - অ্যাকুইং স্পুকসস্পার, এমপিএ-এর প্রেস এবং তথ্য বিভাগের ভারপ্রাপ্ত প্রধান
* ২০১০ সালের জুন থেকে - এমফএ-এর মুখপাত্র

একাধিক বৈজ্ঞানিক নিবন্ধের লেখক, পাশাপাশি ১৯৯১-১৯৯৪ সালে "নাঙ্গোনো-কারাবাক সংঘাত-নগরনো-কারাবাক সমস্যা এবং আন্তর্জাতিক কূটনীতি" এবং "বহুপাক্ষিক কূটনীতি বিষয়ে বক্তৃতা সংগ্রহের মনিফট" ।

তার নেটিভ আর্মেনীয় ছাড়াও, তিনি রাশিয়ান, ইংরেজি এবং ফরাসি মধ্যে আধ্যাত্মিক হয়।

## পুরস্কার, পদমর্যাদার
* আর্মেনিয়ার প্রজাতন্ত্রের রাষ্ট্রপতি [আর্মেনিয়া রাষ্ট্রপতি] মার্চ ২০১২ তারিখের রায় অনুযায়ী রাষ্ট্রপতির রাষ্ট্রদূত র্যাংক অফ অর্গানিয়ান এবং আর্মেনিয়া প্রজাতন্ত্রের মন্ত্রী পূর্ণবয়স্ক ছিলেন।
* অফিসিয়াল কর্তব্যসমূহের কার্যকরী ও সফল কর্ম সঞ্চালনের জন্য জন কিরকোসিয়ানের নামকরণের পর পররাষ্ট্র মন্ত্রণালয়ের পদক প্রাপ্তি (ডিসেম্বর ২৫, ২০১৫)।
*"মখতোট গোশ" (মার্চ ১, ২০১৬) এর রাষ্ট্রপতি পদক প্রাপ্তির প্রাপক।

## পরিবার

একটি পুত্র ও একটি কন্যা সঙ্গে বিবাহিত হয় তার পিতা কিম বেলিয়ান সাংবিধানিক কোর্ট অফ আর্মেনিয়া -এর সদস্য।

## তথ্যসূত্র

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি